**Pályázati útmutató**

**A Miskolci Egyetem Alaptámogatásához**

A Pályázati útmutató elválaszthatatlan része a Pályázati felhívás, a Pályázati adatlap elektronikus kitöltése, és a szükséges igazolásokról szóló tájékoztató (továbbiakban: tájékoztató), amelyek a [www.mehok.uni-miskolc.hu/tamogatasi-formak](http://www.mehok.uni-miskolc.hu/tamogatasi-formak) címen érhetők el. Ezek együtt tartalmazzák a pályázáshoz szükséges összes feltételt.

*Az 51/2007. Kormányrendelet 21.§ (4) bekezdés alapján a pályázás során a hallgató által kollégiumi férőhelyigényléshez, alaptámogatásra és rendszeres szociális ösztöndíjra benyújtott igazolásokat, illetve a pályázatok eredményeit minden más rászorultsági alapú juttatás esetében – ez alól kivétel a rendkívüli szociális ösztöndíj igénylése - felhasználhatóak.*

**1. A támogatás célja és háttere**

A Miskolci Egyetem esetében a felajánlás a szociálisan hátrányos helyzetben lévő, **az első alkalommal államilag támogatott** **teljes idejű felsőfokú szakképzésben, alapképzésben, egységes, osztatlan képzésben hallgatói jogviszonyt létesítő személy az első bejelentkezése alkalmával** – kérelemre – a hallgatói normatíva 50%-ának megfelelő összegű alaptámogatásra jogosult, illetve az **első alkalommal államilag támogatott teljes idejű mesterképzésben hallgatói jogviszonyt létesítő személy** az első bejelentkezése alkalmával – kérelemre – a hallgatói normatíva 75%-ának megfelelő összegű alaptámogatásra jogosult, amennyiben a hallgató szociális helyzete alapján rendszeres szociális ösztöndíjra jogosult és az alábbi feltételeknek megfelel:

a) fogyatékossággal élő vagy egészségi állapota miatt rászorult, vagy

b) halmozottan hátrányos helyzetű, vagy

c) családfenntartó, vagy

d) nagycsaládos, vagy

e) árva, vagy

f) hátrányos helyzetű, vagy

g) gyámsága nagykorúsága miatt szűnt meg, vagy

h) félárva.

**2. Pályázók köre**

A Miskolci Egyetemen az első alkalommal államilag támogatott teljes idejű felsőfokú szakképzésben, alapképzésben, egységes, osztatlan képzésben hallgatói jogviszonyt létesítő személy az első bejelentkezése alkalmával – kérelemre – alaptámogatásra jogosult, amennyiben a hallgató az 1. pontban foglalt feltételeknek megfelel.

Felhívjuk a figyelmet, hogy az 51/2007-es számú kormányrendelet 2§ b)-g) és i) pontjaiban, valamint a 15.§ külön kritériumokat is megfogalmaz a jogosultsággal kapcsolatban. A pályázat benyújtása előtt javasoljuk, hogy részletesen ellenőrizze, valóban megfelel-e minden kitételnek! Az idézett jogszabályok linkjei megtalálhatóak a [www.mehok.uni-miskolc.hu/tamogatasi-formak](http://www.mehok.uni-miskolc.hu/tamogatasi-formak) címen!

**3. A pályázás módja**

Pályázni a **2022/2023-as tavaszi őszi félévében**, az **UNISYS Elektronikus Pályázati Rendszerben** ([www.mehok.uni-miskolc.hu/unisys](http://www.mehok.uni-miskolc.hu/unisys) címen) történő **regisztrálás és belépés** után, az ott szereplő adatlap elektronikus kitöltésével, valamint a pályázati felhívás tájékoztatójában felsorolt, megfelelő igazolások feltöltésével lehet. Az elektronikus úton feltöltött igazolásokat eredeti formájában is bekérhetjük, ezért azokat a feltöltés után is meg kell őrizni!

A pályázati oldalt kitölteni és az igazolásokat feltölteni **2023. február 01. 08:00** órától. **2023. február 15. 24:00** óráig van lehetőség. A pályázatokat a kari Szociális és Ösztöndíj Bizottság (a továbbiakban SZÖB) ellenőrzi és a ME-HÖK SZÖB hoz döntést **2023. március 02**-ig intézményi szinten. Ezt követően az eredmények az UNISYS rendszerben tekinthetőek meg.

**4. A pályázattal elnyerhető támogatás**

A támogatás formája: alaptámogatás.

Az ösztöndíj a pályázat keretében csakis egyszer és egy összegben nyerhető el.

**5. Támogatást kizáró okok**

* A pályázó nem rendelkezik aktív hallgatói jogviszonnyal.
* A pályázó nem első alkalommal létesített államilag támogatott teljes idejű felsőfokú szakképzésben, alapképzésben, egységes, osztatlan képzésben hallgatói jogviszonyt.
* A pályázó költségtérítéses képzésben tanul.
* A pályázó a pályázati dokumentációban tett nyilatkozata ellenére nem a valóságnak megfelelő adatokat szolgáltatott.
* A pályázó hiányosan adta le pályázati anyagát.
* Értesítésre, megadott határidőig nem nyújtja be a kért igazolásokat nyomtatott formában.

Amennyiben a fenti okok közül bármelyik teljesül, a pályázatot az elbírálásból ki kell zárni.

**6. A pályázat benyújtásával kapcsolatos gyakorlati tudnivalók**

***6.1. Pályázat benyújtásával kapcsolatos követelmények***

Az elektronikus pályázat az alábbi fő részekből áll:

* **Pályázati adatlap**
* **A Tájékoztatóban részletezett, szükséges igazolások**

Kézzel írt pályázatok beadására nincs lehetőség!

***6.2. Információszerzés lehetősége***

A pályázati feltételekkel, tudnivalókkal kapcsolatban felvilágosítást a [www.mehok.uni-miskolc.hu/tamogatasi-formak](http://www.mehok.uni-miskolc.hu/tamogatasi-formak) honlapon és e-mailen keresztül a kari SZÖB elnököktől kaphatnak az érdeklődők.

A kari SZÖB elnökök elérhetőségei:

|  |  |  |  |
| --- | --- | --- | --- |
| MFK-HÖK | **Jakabovics Réka** | mfkszoc@uni-miskolc.hu | 30/534-2675 |
| AVK-HÖK | **Czilli Orsolya** | makszoc@uni-miskolc.hu | 20/377-1279 |
| GÉIK-HÖK | **Polgár Zsófia** | geikszoc@uni-miskolc.hu | 30/447-9731 |
| ÁJK-HÖK | **Fülöp Botond** | ajkszoc@uni-miskolc.hu | 30/757-7660 |
| GTK-HÖK | **Csorba Kamilla** | gtkszoc@uni-miskolc.hu | 30/223-0535 |
| BTK-HÖK | **Jaskó Dorina** | btkszoc@uni-miskolc.hu | 20/290-0138 |
| ETK-HÖK | **Skorka Kornél** | ekszoc@uni-miskolc.hu | 30/515-2146 |
| BBZK-HÖK | **Szabó Petra** | bbziszoc@uni-miskolc.hu | 20/340-1214 |

***7.* Pályázatok elbírálása**

***7.1. Beadás, beérkezés***

Valamennyi elektronikusan beérkezett pályázat regisztrálásra kerül. A jelentkezést követően minden pályázó kap egy tranzakciós számot. Ezt a tranzakciós számot meg kell őrizni. Fel kell tüntetni egy zárt borítékon – amelyet be kell nyújtani – akkor, ha

* a bíráló bizottság határidőre bekérheti az elektronikusan feltöltött igazolásokat eredeti formában,
* vagy további igazolásokat, számlákat kér be.

A nem megfelelően kitöltött, hiányos, valamint valótlan adatokat tartalmazó pályázatok, illetve igazolások a pályázati elbírálás során kizárásra kerülnek. A határidő után pályázatokat nem áll módunkban fogadni és elbírálni.

***7.2. Ellenőrzés***

A kari SZÖB a pályázatokat ellenőrzi, melynek során az elektronikusan feltöltött igazolásokat eredeti formában, valamint újabb igazolásokat, számlákat kérhet be. **Ha a hallgató hiányosan töltötte fel az igazolásait, lehetősége lesz hiánypótlásra.** Amennyiben a bekért igazolások alapján kiderül, hogy a pályázó a pályázás során valótlan adatokat, tényeket közölt, **kizárásra kerül**, továbbá a hallgatóval szemben fegyelmi eljárás indítható.

***7.3. Hiánypótlás***

**A pályázati elbírálás során hiánypótlásra van lehetőség! Az érintett hallgatókat az UNISYS Elektronikus Pályázati Rendszeren keresztül értesítjük legkésőbb 2023. február 20-ig. Az ellenőrzött pályázónak a kért igazolásokat 2023. március 02 24:00-ig fel kell töltenie az UNISYS rendszerbe.** Ennek hiányában a pályázat elutasításra kerülhet.

***7.4. Elbírálás***

Az elbírálás során érvényesítendő fő szempontok a pályázó szociális helyzete. Csak annak a hallgatónak a pályázata fogadható el, aki szociálisan rászorul.

Az elbírálás pontrendszerben történik, melyben figyelembe veszünk minden olyan körülményt, amely meghatározza a hallgató szociális helyzetét.

*51/2007. Korm. rendelet:*

*(2) A rendszeres szociális ösztöndíj havi összegének mértéke nem lehet alacsonyabb, mint az éves hallgatói normatíva 20%-a, amennyiben a hallgató szociális helyzete alapján rendszeres szociális ösztöndíjra jogosult e rendelet 21. §-ában foglaltakat figyelembe véve és*

*a) fogyatékossággal élő vagy egészségi állapota miatt rászorult, vagy*

*b) halmozottan hátrányos helyzetű, vagy*

*c) családfenntartó, vagy*

*d) nagycsaládos, vagy*

*e) árva.*

 *(3) A rendszeres szociális ösztöndíj havi összegének mértéke nem lehet alacsonyabb, mint az éves hallgatói normatíva 10%-a, amennyiben a hallgató szociális helyzete alapján rendszeres szociális ösztöndíjra jogosult e rendelet 21. §-ában foglaltakat figyelembe véve és*

*a) hátrányos helyzetű, vagy*

*b) gyámsága nagykorúsága miatt szűnt meg, vagy*

*c) félárva.*

**Felhívjuk a figyelmet, hogy az 51/2007-es számú kormányrendelet 2§ b)-g)és i) pontjai, valamint a 16.§ külön kritériumokat is megfogalmaz a jogosultsággal kapcsolatban. A pályázat benyújtása előtt javasoljuk, hogy részletesen ellenőrizze, valóban megfelel-e minden kitételnek! Az idézett jogszabályok linkjei megtalálhatóak a** [**https://www.mehok.hu/**](https://www.mehok.hu/) **címen!**

***7.5. Döntés***

A benyújtott pályázatok rangsorolását a kari SZÖB végzi. Az ösztöndíjat Egyetemünkön azon rászoruló hallgatók nyerhetik el, akik az összes pályázó közül az adott pontrendszer alapján, intézményi szinten a legmagasabb pontot érték el.

A döntés ellen fellebbezésre elektronikus formában az eredményhirdetést követően legfeljebb 2023. március 22 24:00-ig van lehetőség az elektronikus pályázati rendszeren keresztül. A fellebbezést abban az esetben tartjuk indokoltnak, amennyiben a bírálók vétettek hibát a pályázat elbírálása során, illetve a hallgató önhibáján kívüli okokból nem tudta időben beszerezni a megfelelő igazolásokat.

***7.6. Értesítés a támogatási döntésről***

A pályázati eredmények 2023. március 07 12:00-tól megtekinthetőek lesznek a **UNISYS** rendszerben.

**8. Az Útmutató melléklete**

* **Tájékoztató**